Source: http://www.galmet.sk/statne-dotacie-na-solarne-panely
Timestamp: 2018-02-22 09:13:00+00:00
Document Index: 8777057

Matched Legal Cases: ['čl. 13', '§ 8', 'súd ', '§ 8', 'súd ', 'súd ', 'súd ']

Dotácie na solárne panely - dotácie na solárne systémy
Pridané: 21.12.2014 00:59:23
Dňa 18. decembra 2014 bol slávnostne predstavený nový Operačný program Kvalita životného prostredia (OP KŽP). Ide o druhý najväčší operačný program Slovenska v prebiehajúcom programovom období 2014-2020. Európska komisia (EK) naň vyčlenila 3,138 miliardy eur.
Pridané: 6.5.2014 14:43:07
BRATISLAVA. Ministerstvo hospodárstva bude môcť na znižovanie energetickej náročnosti rodinného domu poskytnúť dotáciu fyzickej osobe do 50 percent z celkovej hodnoty investície, najviac však v sume 5000 eur
Vážny: Čakáme, že pribudne desaťtisíc panelov ročne
Pridané: 3.10.2014 18:15:00
Bude dotácia dostatočným impulzom na to, aby si Slováci začali masovo inštalovať domáce elektrárne? „Predovšetkým mladí ľudia majú environmentálne cítenie a snažia sa zabezpečiť si dodávky energie cez zelené zdroje. To je však náročné. Každý záujemca musí vynaložiť desať percent času na inštalovanie zariadenia a deväťdesiat percent na byrokraciu. My to úplne obrátime."
Pridané: 1.10.2014 23:45:00
Vláda vyčlenila 115 miliónov eur z Únie pre ľudí, ktorí budú chcieť pre seba vyrábať zelenú energiu. BRATISLAVA. Kto dnes zvažuje namontovať si na strechu solárne panely alebo kúriť kotlom na biomasu, oplatí sa mu počkať.
Pridané: 1.4.2013 12:45:00
Aktuálne znenie 71 ZÁKON z 19. marca 2013 o poskytovaní dotácií v pôsobnosti Ministerstva hospodárstva Slovenskej republiky Národná rada Slovenskej republiky sa uzniesla na tomto zákone:
Dotácie 2014 až 2022
Dotácie 2009 až 2011
Záujem domácností o štátne dotácie na slnečné kolektory a kotly na biomasu je väčší ako vyčlenené prostriedky v hodnote 2 675 200 €. Ministerstvo hospodárstva 27. 10. 2011 oznámilo, že suma, ktorú domácnosti v zaregistrovaných žiadostiach požadujú, presiahla disponibilný objem zdrojov. Komisia schvaľovala registrované žiadosti v takom poradí, v akom boli zaregistrované, avšak iba do výšky 2 675 200 €. Žiadosť o dotácie bolo možné predložiť do 30. 11. 2011.
Kotly na biomasu uvedené do prevádzky po vyhlásení výzvy musia dosahovať účinnosť až 85 %. Pri kotloch uvedených do prevádzky pre vyhlásením výzvy je postačujúca účinnosť 84 %. Požiadavky na účinnosť kotlov boli sprísnené na základe európskej smernice 2009/28/ES o podpore využívania energie z obnoviteľných zdrojov. V smernici sa v čl. 13 bodu 6 uvádza, že v „prípade biomasy členské štáty podporujú konverzné technológie, ktoré dosahujú konverznú účinnosť aspoň 85% v prípade využitia v domácnostiach".
Žiadosť o pridelenie dotácie bolo možné podať do 30. 11. 2011. Dotáciu je možné poskytnúť na základe písomnej žiadosti podanej žiadateľom po ukončení inštalácie slnečných kolektorov alebo po ukončení inštalácie kotla na biomasu, najneskôr však do pol roka po inštalácii.
Podmienky, ktoré musia dotované zariadenia spĺňať, sú uvedené v kritériách vyhodnocovania žiadostí vo výzve. Splnenie technických podmienok je nutné preukázať nasledujúcimi dokumentmi:
- certifikát Solar Keymark pre inštalovaný typ kolektorov. V elektronickej databáze certifikátov Solar Keymarkmožno zistiť presnú apertúrnu plochu kolektora, podľa ktorej sa určuje výška dotácie pri konkrétnej inštalácii.
- potvrdenie o minimálnom energetickom zisku 525 kWh/rok vztiahnutom na 1 m2 plochy apertúry za definovaných podmienok prípravy teplej vody na referenčnom mieste, potvrdenie sa vydáva na základe skúšobného protokolu vydaného akreditovanou európskou skúšobnou na referenčné miesto, ktorým je sídlo Technického skúšobného ústavu Piešťany, š.p. Zoznam slnečných kolektorov, pre ktoré boli vydané certifikáty, je zverejnený na webovej stránke TSÚ Piešťany www.tsu.sk.
Dotáciu na využívanie biomasy možno poskytnúť do 30% z kúpnej ceny jedného kotla na biomasu nainštalovaného v rodinnom dome žiadateľa, najviac však 1 000 €.
Podmienky, ktorá musia dotované zariadenia spĺňať, sú uvedené v kritériách vyhodnocovania žiadostí vo výzve. Technické parametre pre možnú podporu kotla na biomasu odrážajú environmentálne požiadavky.
Žiadateľom odporúčame, aby si pred odovzdaním žiadosti skontrolovali nasledujúce náležitosti:
Žiadatelia, ktorí podávajú nové žiadosti po 1. júli 2011, musia používať nové formuláre žiadostí a predkladajú prílohy podľa zoznamu uvedeného vo formulári žiadosti.
Jednou z príloh je aj protokol o uvedení do prevádzky, z ktorého by malo byť zrejmé kto, komu, čo a kde inštaloval.
V prípade slnečných kolektorov niektorí dodávatelia na faktúrach a na protokoloch uvádzajú iba názov celej solárnej zostavy bez špecifikácie toho, aký presný typ a počet kusov kolektorov táto solárna zostava obsahuje. Ak uvedú iba názov zostavy, nie je to chyba, ale výška dotácie je odvodená od plochy kolektorov, preto je vhodnejšie uvádzať ich presný názov a počet.
Na žiadosti je treba uviesť plochu apertúry kolektora, ktorá býva uvedená v certifikáte Solar Keymark, a presnú výšku požadovanej dotácie.
Prílohou žiadosti musia byť potvrdenia zo všetkých troch zdravotných poisťovní.
Potvrdenie zo sociálnej poisťovne by malo obsahovať presnú formuláciu, že žiadateľ nemá evidované nedoplatky poistného na sociálne poistenie a príspevkov na starobné dôchodkové sporenie.
Najčastejšie chýbajúcou prílohou k žiadosti je v prípade žiadostí rodinných domov list vlastníctva.
Na žiadostiach veľmi často chýba podpis žiadateľov.
odbor ostatných podporných programov
Žiadosť o dotáciu na inštaláciu slnečných kolektorov a kotlov na biomasu.
Zákon č. 181/2011 Z. z. o poskytovaní dotácií v pôsobnosti Ministerstva hospodárstva Slovenskej republiky
Výzva na predkladanie žiadostí o poskytovanie dotácií na podporu využívania biomasy a slnečnej energie
Prílohy k výzve - formuláre žiadostí
Žiadosť o dotáciu pre slnečné kolektory (fyzická osoba) .doc
Žiadosť o dotáciu pre slnečné kolektory (právnická osoba) .doc
Žiadosť o dotáciu pre kotly na biomasu (fyzická osoba) .doc
Čestné vyhlásenie žiadateľa o vysporiadaní finančných vzťahov zo štátnym rozpočtom
Vzor - fyzická osoba .doc
Vzor - právnická osoba .doc
Čestné vyhlásenie žiadateľa, že voči nemu nie je vedený výkon rozhodnutia
Čestné vyhlásenie žiadateľa, že neporušil zákaz nelegálnej práce a nelegálneho zamestnávania
Potvrdenie miestne príslušného správcu dane, že žiadateľ nemá daňové nedoplatky
- potvrdenie nesmie byť staršie ako 3 mesiace k dátumu podania žiadosti, vydáva ho miestne príslušný správca dane na požiadanie a bezplatne (§ 8a zákona č. 523/2004 Z. z. o rozpočtových pravidlách verejnej správy v znení neskorších predpisov),
Kontakt: www.drsr.sk
Vzor žiadosti na daňový úrad - fyzická osoba .doc
Vzor žiadosti na daňový úrad - právnická osoba .doc
Potvrdenie príslušného konkurzného súdu, že voči žiadateľovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku
- potvrdenie nesmie byť staršie ako 3 mesiace k dátumu podania žiadosti, potvrdenie vydáva príslušný konkurzný súd na požiadanie (§ 8a zákona č. 523/2004 Z. z.), žiadosť o vystavenie potvrdenia sa predkladá na okresný súd v krajskom meste
Kontakty na súdy: www.justice.gov.sk
Vzor žiadosti na konkurzný súd - fyzická osoba .doc
Vzor žiadosti na konkurzný súd - právnická osoba .doc
Potvrdenie Sociálnej poisťovne, že žiadateľ nemá evidované nedoplatky poistného na sociálne poistenie a príspevkov na starobné dôchodkové sporenie
- potvrdenie nesmie byť staršie ako 3 mesiace, potvrdenie je vydávané bezplatne
Kontakt: Sociálna poisťovňa - www.socpoist.sk
Vzor žiadosti na Sociálnu poisťovňu - fyzická osoba .doc
Vzor žiadosti na Sociálnu poisťovňu - právnická osoba .doc
Potvrdenie každej zdravotnej poisťovne, že žiadateľ nemá evidované nedoplatky poistného na zdravotné poistenie
- potvrdenie nesmie byť staršie ako 3 mesiace k dátumu podania žiadosti, vyžaduje sa potvrdenie od každej zdravotnej poisťovne
Všeobecná zdravotná poisťovňa, a.s. - www.vszp.sk
Dôvera, zdravotná poisťovňa, a.s. - www.dovera.sk
Union, zdravotná poisťovňa, a.s. - www.unionzp.sk
Vzor žiadosti na zdravotné poisťovne - fyzická osoba .doc
Vzor žiadosti na zdravotné poisťovne - právnická osoba .doc
Kópia dokladu preukazujúca uvedenie slnečných kolektorov (kotla na biomasu) do prevádzky
– doklad vystaví organizácia, ktorá zariadenie inštalovala; na základe údajov z dokladu musí byť možné identifikovať dátum uvedenia do prevádzky a typ zariadenia, na ktoré žiadateľ žiada dotáciu
Faktúra alebo iný doklad preukazujúci nadobudnutie slnečných kolektorov (kotla na biomasu)
– kópia faktúry alebo iného dokladu (napr. doklad o zaplatení); na základe údajov z dokladu musí byť možné identifikovať dátum vystavenia dokladu a typ zariadenia, na ktoré žiadateľ žiada dotáciu; doklad nesmie byť starší ako 18 mesiacov
Doklad preukazujúci vlastníctvo rodinného domu, bytového domu alebo bytu v bytovom dome
- výpis z katastra nehnuteľností (napr. aj z verejnosti dostupnej stránky www.katasterportal.sk), za doklad preukazujúci vlastníctvo sa považuje aj doklad o vlastníctve rozostavanej budovy alebo rozostavanej stavby
Doklad preukazujúci technické parametre kotla na biomasu
- kópia certifikátu vydaného akreditovanou európskou skúšobnou, z ktorého je možné identifikovať
účinnosť kotla stanovenú priamou metódou - podmienkou poskytnutia dotácie je hodnota minimálne 85% (pre kotly uvedené do prevádzky pred vyhlásením výzvy sa požaduje hodnota minimálne 84%)
hodnoty emisií pre oxid uhoľnatý a tuhé znečisťujúce látky - podmienkou poskytnutia dotácie je dosiahnutie hodnôt emisií prepočítaných na normálne podmienky (tlak 101,325 kPa, teplota 0°C, suchý plyn) a vzťažnú hodnotu kyslíka 10 %,
- pre oxid uhoľnatý (CO) - maximálne 1500 mg/m3,
- pre tuhé znečisťujúce látky - maximálne 100 mg/m3
- ak nie je z certifikátu vydaného akreditovanou skúšobňou možné identifikovať požadované údaje, môže tieto údaje potvrdiť výrobca (dovozca) na základe skúšobného protokolu, ktorého číslo je uvedené v predloženom certifikáte
Doklad preukazujúci technické parametre slnečných kolektorov
- kópia certifikátu Solar Keymark pre inštalovaný typ kolektorov,
- kópia potvrdenia o minimálnom energetickom zisku 525 kWh/rok vztiahnutom na 1 m2 plochy apertúry za definovaných podmienok prípravy teplej vody na referenčnom mieste, potvrdenie sa vydáva na základe skúšobného protokolu vydaného akreditovanou európskou skúšobnou na referenčné miesto, ktorým je sídlo Technického skúšobného ústavu Piešťany, š.p. Zoznam slnečných kolektorov, pre ktoré boli vydané certifikáty, je zverejnený na webovej stránke TSÚ Piešťany www.tsu.sk.
Prílohy k žiadosti, ktoré predkladajú iba právnické osoby
Čestné vyhlásenie žiadateľa, členov štatutárneho orgánu a dozorného orgánu, že sa nedopustil úmyselného trestného činu, alebo trestného činu proti majetku
- čestné vyhlásenie predkladá len právnická osoba
Potvrdenie o vysporiadaní finančných vzťahov s rozpočtami obcí
- potvrdenie predkladá len právnická osoba
Výpis z obchodného registra alebo inej obdobnej evidencie
- výpis predkladá len právnická osoba
Doklad preukazujúci správu bytového domu
- doklad predkladá len právnická osoba
Zdroj: http://www.siea.sk